Diari Oficial de la Generalitat Valenciana


Sumari del DOGV 5616, del 10-10-2007 (2007/12917)

Informació pública del projecte de reparcel·lació forçosa del macrosector V de Sagunt (València).
-------------------------------------------------------------------------------------------------

### Dades del document

Número de DOGV
:   5616

Data del DOGV
:   10-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12797


Data del document
:   12-09-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Sagunt
    * pla d'urbanisme

Informació pública del projecte de reparcel·lació forçosa del macrosector V de Sagunt (València). [2007/12761]  
La conselleria de Territori i Vivenda va promoure, a través de l'Institut Valencià d'Habitatge, SA (IVVSA), com a empresa pública de la Generalitat, el Programa d'Actuació Integrada del MSector V de Sagunt que incorporava Projecte d'Urbanització, aprovat definitivament en virtut de Resolució del conseller de Territori i Vivenda de data 5 de juliol del 2007.  
Als efectes de desenvolupar i executar l'esmentat Programa, l'Institut Valencià d'Habitatge, SA, ha redactat projecte de reparcel·lació forçosa del macrosector V de Sagunt (València). La tramitació establida legalment per a la seua aprovació està subjecta a les normes que es fixen en els articles 169 i següents de la Llei 16/2005, de 31 de desembre, de la Generalitat, Urbanística Valenciana i 394 i següents del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, amb les peculiaritats derivades de l'execució d'esta actuació per gestió directa.  
Per Resolució de la directora general de Habitatge i Projectes Urbans de la conselleria de Medi Ambient, Aigua, Urbanisme i Habitatge de data 12 de setembre del 2007 s'ha acordat sotmetre a informació pública el Projecte de Reparcel·lació per un període d'un mes, per mitjà de la seua publicació el Diari Oficial de la Comunitat Valenciana i en un diari no oficial d'àmplia difusió en la localitat.  
Durant el referit tràmit, la documentació es trobarà depositada per a la seua consulta pública durant el termini d'un mes, comptats a partir del dia següent al de la seua publicació en el DOCV, en l'Ajuntament de Sagunt, C/ Autonomia, 2 i en la seu de l'IVVSA. Ubicada en la C/ En Bou núm. 9 i 11.  
Durant l'esmentat termini podran presentar-se les al·legacions que es consideren oportunes en les esmentades direccions, així com en qualsevol de les dependències o registres establits en l'article 38.4 de la Llei 30/92 de Règim Jurídic de les Administracions Públiques i del Procediment Administratiu Comú, modificat per la Llei 4/99, de 13 de gener. Així mateix ha d'advertir-se que els propietaris i titulars de drets afectats, estan obligats a exhibir els títols que posseïsquen i declarar les situacions jurídiques que coneguen i afecten les seues finques.  
De la mateixa manera, els propietaris, si és el cas, podran realitzar aquelles actuacions a què es referixen els articles 174.7 i 177.d) de la LUV i 409 del ROGTU.  
Se significa que el present anunci es publica igualment als efectes establits en l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons nova redacció donada per la Llei 4/1.999 de 13 de gener, per als interessats que figuren com desconeguts o amb domicili ignorat.  
València, 12 de setembre de 2007.- La directora general d'Habitatge i Projectes Urbans: Mª Jesús Rodríguez.